
Søg 1 


UFO-Mail nr. 262 


24. maj 2018 


Observation af vandboble 
over Kattegat 4. april 2018 

Af Ole Henningsen 

Det var en lidt usædvanlig henvendelse, der dukkede op i 
mailboksen i starten af april. Det drejede sig om en „vandboble" 
i Kattegat, observeret fra Smidstrup Strand i Nordsjælland. 

Observatøren henvendte sig først til Tycho Brahe Planetarium, 
der måtte blive svar skyldig og henviste til SUFOI. 

Observatørens beretning lyder bl.a.: 

Den 4. april 2018 kl. 12.27 så jeg fra Smidstrup strand et 
nedslag i Kattegat ca. 1 til 1,5 km ude - noget ramte 
vandoverfladen hvorved en vandboble rejste sig over overfladen, 
radius set fra en afstand af ca. 1,5 km fyldte - denne 
cirkelrunde vandboble som en tennisbold (udstrakt arm), og så 
langt ude må den have været noget større. Denne boble så ud 
til lige præcis at slippe overfladen og faldt så ned som et 
„almindeligt" plask! Jeg tog straks bestik af omgivelserne og så 
ingen flyvere eller andet materiel der kunne have tabt noget. 

Med det kendskab jeg har til andefugle kan det ikke være en 
fugl, der styrtdykkede efter fisk. Jeg stod i 10-12 min., og der 
kom ingen fugl op. De fugle jeg har set dykke har aldrig givet 
en cirkelrund oprejsende vandboble. Jeg har søgt Internettet før 
indberetningssider - der er masser, hvis du vil indberette ufoer, men ingen til vandbobler - ingen røg, damplinje eller 
lyslinje sås følge, det der ramte havoverfladen! Jeg kan jo altid kontakte Gilleleje dykkerklub - på den anden side, 
HVIS det er radioaktivt materiale er der vel ingen grund til at henvende sig til disse mennesker! 

Observatøren beretter videre om sin oplevelse: 

Størrelsen ville svare til en tennisbold i udstrakt arm. At det er 1500 meter fra land, konstaterer jeg ved størrelsen af 
de edderfugle, der lå i nogenlunde samme afstand som vandboblen (ikke en boble med luft i ren vand alt sammen) 
havde der været luft i boblen kunne det være en gammel kloakudledning, da der er cement sætninger med 
kloakdæksler langs stranden - men det var ikke en boble, der brast som en sæbeboble - det var en vand boble der 
returnerede i havet som når du hælder et glas vand stille og roligt ned i vandet i vaskebaljen! Det sjove var, at jeg 
ikke observerede ringe i vandet som efter en stor sten måske lette krusninger på overfladen, og edderfuglene 
svømmede længere mod øst, men lettede ikke fra overfladen - der var trods alt også 50 til 70 meter fra åstedet til 
ænderne! 



Markering af observationsstedet i Nordsjæiiand. 

Observatøren forsøger med ovenstående søgning på nettet at illustrere, hvorledes „vandboblen'' så ud for ham, og 
tilføjer „det er tæt på det, jeg så, bare med spejlblank havoverflade, og så 2 cm (udstrakt arm) over svævede 
denne kugle i 1-2 sekunder". 


Vandboblen på Facebook 

For hurtigt at få flest mulige kommentarer og forslag til forklaring på, hvad der kunne være observeret, blev 
henvendelsen lagt ud i Debatforum på Facebook den 8. april 2018: 
https://www.facebook.com/groups/112842926337/. 

Til trods for Tycho Brahe Planetariums optimistiske henvisning til SUFOI lykkedes det dog ikke at finde en entydig 
forklaring på observatørens oplevelse. 

Der er ikke til SUFOI indløbet rapporter, der kan knyttes til observationer. 

Den svenske vestkyst er jo ret tæt på. Via Facebook blev informationen delt med svenske ufo-interesserede, dog 
uden resultat. 

Den første indskydelse var, at der måske kunne være tale om en form for skypumpefænomen, som tidligere har givet 
anledning til ufoindberetninger over vand. Denne forklaring skydes dog ned via SUFOI's henvendelse til DMI's 
seniorklimatolog John Cappelen, der ikke mener, at vejrliget var til skypumper i området. 

Der har været foreslået en illusion opstået med baggrund i marsvin etc. Der har været talt om bobledannelse med 
baggrund i stenrev i området. 

Der har været tanker om en eksplosion forårsaget af gi. sprængstof/mine m.v., men dette ville have givet et kraftigt 
lydfænomen, der ikke er omtalt, og som yderligere ville være rapporteret af mange andre lokalt. Desuden ville en 
sådan eksplosion have været registreret af seismometre, men der foreligger ingen meldinger i medierne herom. 

Ved et nedfald fra rummet af stor meteorit, ville et så stort fænomen i udstrækning, som beskrevet, formentlig også 
have været ledsaget af lyd og andre fænomener, så det virker heller ikke sandsynligt. Længere kom man ikke. 

Men hvad var så forklaringen på observatørens oplevelse? 

Nyt fra SUFOI's Fotoafdeling 


Af Ole Henningsen 

5280 Højer 24. marts 2018 

Den af SUFOI's Fotoafdeling modtagne videooptagelse er taget 
med et såkaldt vildtkamera og stammer fra N. Sejerslev, nord 
for Højer. 


SUFOI's konklusion 

Efter utallige gennemgange af den modtagne videosekvens er 
det Fotoafdeligens vurdering, at optagelsen skyldes en refleksion 
i dækglasset af en enkelt af de lodrette rækker af diodelys, der 
sidder i front på det anvendte vildtkamera, som det ses af 
ovenstående illustration. Hvorfor det kun er en enkelt række lys, 
der er tale om, kan muligvis kun forklares ved en nærmere 
gennemgang af teknikken i det anvendte kamera. 


MiflLtl -M 1_ 


Stillbillede fra videokameraet der fik ejeren til at 
spørge SUFOI om forklaringen på de 5 lys, der 
optrådte på hans vildtkamera 2 dage efter 
installationen. 


Lysene bevæger sig på optagelsen ganske lidt i vandret retning. Om dette kan skyldes, at dækslet på kameraet ikke 
har været sat korrekt fast, og at det bevæger sig svagt i forbindelse med eksempelvis vinden, er ikke til at fastslå. 



Men sammenfaldet mellem de fem lodretstående lyse aftegninger på nattehimlen og kameraets diodelys med fem lys 
over hinanden virker meget påfaldende og må med stor sandsynlighed have en forbindelse, vurderer treaf SUFOFs 
fotokonsulenter, der har set på sagens detaljer. 

Fotografens vildtkamera har også fanget ovenstående lille mørke objekt lavt på himlen den 10. maj 2017, som han 
gerne ønsker en forklaring på. 



Kraftig udsnitsforstørrelse af det mørke objekt (herover til venstre) viser en aftegning, der henleder 
opmærksomheden på en tidligere fotosag (til højre: http://www.sufoi.dk/ufo-mails/um-2010/uml0- 
117.php. 

Der er i begge tilfælde tale om en fugl set delvist bagfra med sammenfoldede vinger pa vej bort fra men fanget af 
vildtkameraet (herover th). 


1371 København K. 13. maj 2018 


Jeg vil spørge jer til råds om vedhæftede foto, som Jeg tog i dag på Dronning Louises Bro i København i forbindelse 
med maratonløbet. Mit spørgsmål går på de to hvide pletter i øverste venstre hjørne. Når man zoomer ind på billedet, 
lader det til at være et cirkulært objekt. 

sådan lød indledningen på en henvendelse til SUFOFs Fotoafdeling fra en fotograf med et professionelt udstyr men et 
par „uvedkommende" hvide pletter på optagelsen. 

Fotografen har gjort sig mange tanker om, hvad der rent teknisk ikke kan være tale om med baggrund i lysenes 
styrke sammenlignet med andre sollysreflekterende partier i optagelsen. Tanker som Fotoafdelingen absolut er meget 
enig i. 

Han afslutter sin detaljerede henvendelse med bl.a.: I har sikkert set masser af fotos af mærkelige fænomener på 
himlen, så hvis I kan hjælpe med en forklaring (gerne jordnær), ville det glæde mig at høre fra Jer. 


De små næsten ikke-synlige lys ses øverst i venstre hjørne af optagelsen mellem træet og lygtestanderen. 

SUFOI's konklusion og fotografens kommentar 

på grund af den gode billedkvalitet er det muligt at lave meget kraftige 
udsnitsforstørrelser, der minder Fotoafdelingen om tidligere undersøgte 
optagelser og afslører, at der ikke er tale om en fjern genstand men om en lille 
sæbeboble på tættere hold. Sæbeboblens ydre overflade reflekterer øverst 
Solens skarpe lys. Det nederste lys i aftegningen er sollyset reflekteret i 
indersiden af sæbeboblen. 

Positionen af de to lys (reflekserne af sollyset) matcher i øvrigt retningen til 
Solen på det pågældende tidspunkt (solhøjden), som det bl.a. fremgår af de 
øvrige skyggedannelser på fotografens optagelse. 

Fotografen bemærker efterfølgende: Tak for Jeres analyse af fotoet. Jeg synes, 

at forklaringen med sæbeboblen er meget overbevisende, ikke mindst bakket op med jeres analyser af skyggerne i 
billedet. Tak for en god forklaring. 


Rummet tur retur 


Af Ole Henningsen 

2 mio. hestekræfter skulle der til for at sende Andreas Mogensen ud i rummet. Og efter 10 
vægtløse døgn vendte han næsen mod jorden igen med 28.000 km/t. Se nu den rumkapsel han fløj 
i. 

Særudstillingen „Rummet tur retur" blev åbnet på Danmarks Tekniske Museum i Helsingør den 8. maj. I udstillingen 
er omdrejningspunktet den Soyuz TMA-18M rumkapsel, som Andreas Mogensen fløj til Den Internationale Rumstation, 
ISS, med i september 2015. Udover at berette om Andreas Mogensens mission og se udstyret, der var med tur-retur, 
kan du i udstillingen også fordybe dig i det hektiske kapløb om at komme først til Månen i 1960'erne, udforske den 
evige fascination af rummet og blive klogere på, hvor dansk rumforskning er i dag. 

Efter en kort velkomst og introduktion ved direktør Jesper Buris Larsen og museumsinspektør Torkil Adsersen blev 
udstillingen åbnet med taler af prins Joachim, astronaut Andreas Mogensen og kulturminister Mette Bock, hvorefter 
udstillingen blev skudt godt i gang efter „nedtælling" fra kulturministeren. 

Billedkavalkade fra udstillingsåbningen med taler, direkte tv- og radiointerviews og en altid sympatisk og 
nærværende astronaut, der tager sig tid til at tale med alle og endog sætte sin autograf på en sko. 


Fotos: Ole Henningsen 

på museet kan du også selv opleve i Virtual Reality, hvor hæsblæsende det er i rumkapslen at rejse fra ISS og ned til 
Jorden sammen med Andreas Mogensen. 

Særudstillingen, der er realiseret med støtte fra Aage og Johanne Louis-Hansens Fond, vil kunne opleves på museet 
frem til november 2018. http://tekniskmuseum.dk/ 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 
i 2019 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af 
usædvanlige himmelfænomener. Du kan læse om SUFOI's formål og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive 
ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 
Betaling foregår via netbank til konto 3113-9117725. Brug venligst kortkode 01 og anfør navn, adresse og 

bestillingsnummeret (fx B-033) pa den ønskede, gratis titel. 

Som medlem af SUFOFs Støttekreds har du ingen forpligtelser over for foreningen. Støttebeløbet gælder for et år. 

Vælg 1 af disse 4 titler: 


Ildkugler over Danmark 

• om sten der aldrig fløj 



Ildkugler over Danmark 
Værdi: Kr. 159,- 
Bestillingsnr.: B-088 


Skandinavisk UFO Informatton 



Mysteriet om UFO'er 
Værdi: Kr. 54,- 
Bestillingsnr.: B-033 



UFO'er - Myter og viden 
Værdi: Kr. 149,- 
Bestillingsnr.: B-087 


Oh. E. 

MlCl>OiMLDi‘'A 
FiftfiT For 

UFO- SCwffc* 


Rrestorm 

■ f 


FIrestorm 
Værdi: Kr. 89,- 
Bestillingsnr.: B-054 


Ann Oruffel 


UFO-Mail udgives af Skandinavisk UFO Information. 

© SUFOI 2018. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI. Print og fotokopier af indhold fra UFO-Mail er belagt med Copydan-vederlag. 

